หลังจากหมดประจำเดือนไป 3 วัน มีเพศสัมพันธ์ไม่ได้ใส่ถุงยางค่ะ หลังจากมีเพศสัมพันธ์ไปแล้ว 3 วันมีเลือดออกทางช่องคลอด ลักษณะเป็นสีแดงจางๆ และมีลิ่มเลือดสีแดงเข้มออกมาด้วยค่ะ เป็นอยู่ 1-3 วัน แบบนี้สามารถเป็นสัญญาณของการตั้งครรภ์ หรือมีคสามผิดปกติอะไรได้บ้างคะ ขอบค่ะ
สวัสดีค่ะ dreams,หลังจากหมดประจำเดือนไปแล้ว 6 วัน ได้มีเลือดออกจากช่องคลอด เลือดดังกล่าว อาจเป็น1. เลือดออกช่วงไข่ตก หากเลือดที่ออก อยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้ แต่หากออกปริมาณมาก และออกนาน 3 วัน ก็อาจไม่ใช่2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย มีเจ็บท้องน้อยเวลามีเพศสัมพันธ์ ปัสสาวะผิดปกติ3. มีโรคของมดลูก เช่น เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกติส่วนเลือดล้างหน้าเด็ก ที่เป็นอาการแรกของการตั้งครรภ์นั้น จะปรากฏหลังจากที่มีเพศสัมพันธ์ไปแล้วประมาณ 6-12 วัน และจะมีปริมาณที่น้อย และออกเพียง 1-2 วัน ดังนั้น หากเกิดขึ้นหลังจากมีเพศสัมพันธ์ไป 3 วัน จึงไม่น่าใช่ค่ะแนะนำให้สังเกตอาการไปก่อน หากไม่มีเลือกออกมาอกี ก็ไม่น่าอันตรายอะไร แต่หากยังคงมีเลือดออกมาอีกเรื่อยๆ หรือมีปวดท้องน้อย หรือมีตกขาวที่ผิดปกติ ก็ควรไปพบสูติ-แพทย์เพื่อตรวจหาสาเหตุค่ะ